1 येशू थे ग्ला ख्लासी यर्दन स्योङला क्याम्सङपट्टि यहूदिया अञ्चलरी फेप्जी। थेरीनोन म्हिला हुल पोप तजी, ओच्छे येशूसे दोःसी ङाच्छाला ह्रङ् लसी थेनीगदेदा लोप्जी। 2 फरिसीगदेसे येशूला सेम च्याबाला लागिरी येशूदा "खालै म्हिसे ह्राङला म्रिङदेन छोडपत्र लबारी तला कि आत?" भिसी ङ्योइजी। 3 येशूसे थेनीगदेदा "एनीगदेदा मोशासे तिग भिसी कुल्बा मुला?" भिसी सुङ्जी।
13 येशूसे ह्राङला छ्या कोलागदेथोरी थान्सी मोलम पिन्गै भिसी म्हिगदेसे ह्राङला कोलागदेदा येशू मुबा ग्लारी भजी। तर येशूला चेलागदेसे थे कोलागदे भबा म्हिगदेदा बङ्जी। 14 चेलागदेसे चुह्रङ् लबा म्राङ्सी येशूदा बोमो रेःजी। ओच्छे थेनीगदेदा चुह्रङ् भिसी सुङ्जी, "कोलागदेदा ङा मुबा ग्लारी खपुङ्गो, थेनीगदेला ग्याम थाकागो। तिग्दा भिसम परमेश्वरला य्हुल्सा चु कोलागदे ह्रङ्बालान हिन्ना। 15 एनीगदेसे ङाला ताम ङ्यान्गो, जुन म्हिसे चु कोलागदेसे ह्रङ् लसी परमेश्वरला य्हुल्सादा विश्वास आल थे म्हि परमेश्वरला य्हुल्सारी खाइमै वाङ्आम्याङ्।* मत्ती १८ः३ 16 जमाहेन्से येशूसे कोलागदेदा ह्राङला कुरी किन्सी थेनीगदेथोरी ह्राङला छ्या थान्सी मोलम पिन्जी।
17 येशू ग्यामरी फेप्बान लबा धुइरी म्हि गिक यार्बान खसी पुइ जूबान येशूदा "ज्यबा गुरु, जुकजुकधोनाला जुनी याङ्बाला लागिरी ङाइ तिग लतोःला?" भिसी ङ्योइजी।
22 चु तामसे थेला ली धोपधोप तजी। ओच्छे दुख ङ्हम्सी निजी। तिग्दा भिसम थेदेन छ्याम ल्हानान धन सम्पत्ति मुबा।
23 येशूसे क्युर्नोन स्हीसी ह्राङला चेलागदेदा "फ्युक्पो म्हिदा परमेश्वरला य्हुल्सारी वाङ्बारी गाते गाह्रो मुला" भिसी सुङ्जी। 24 चुह्रङ्बा तामसे चेलागदे उदेक म्हन्जी। तर येशूसे अझ थेनीगदेदा चुह्रङ् भिसी सुङ्जी, "च्यागो कोलागदे, धन सम्पत्तिथोरी भर लबा म्हिगदेदा परमेश्वरला य्हुल्सारी वाङ्बारी गाते गाह्रो मुला? 25 फ्युक्पो म्हिदा परमेश्वरला य्हुल्सारी वाङ्बारी भन्दा बरु ऊँटदा दापला मीग्याम वाङ्बारी सजिलो तला।" 26 चु ताम थेःसी चेलागदे झन उदेक म्हन्सी, "थेह्रङ् भिसम खाल्से थार्बा याङ्ला?" भिसी भिजी। 27 येशूसे थेनीगदेदा स्हीबान, "चु गे म्हिसे लबारीन आखम्बा गे हिन्ना, तर परमेश्वरसे खम्ला, तिग्दा भिसम परमेश्वरसे लआखम्बा गे तिगै आरे" भिसी सुङ्जी।
35 जमाहेन्से जब्दियाला झा याकूबदेन यूहन्ना येशू मुबा ग्लारी खसी, "गुरु, ङन्से ह्रीबा स्हे पूरा लसी पिन्गो भिबा ङन्ना सेम मुला" भिसी थेनीगदेसे बिन्ती लजी।
36 "ङाइ एनीगदेला लागिरी तिग लतोःजी?" भिसी येशूसे थेनीगदेदा ङ्योइजी।
37 "ह्राङ स्वर्गला य्हाल य्हाल्बा मान याङ्बा ठिरी धन्छ्यामा ङनी ज्योज्यो आलेदा ह्राङला दाहिनेपट्टिदेन देब्रेपट्टि चिपुङ्गो" भिसी थेनीगदेसे भिजी।
39 जमाहेन्से थेनीगदेसे येशूदा "खम्ला" भिसी भिजी।
41 चु ताम थेःसी चेला च्युइदा चा याकूब, यूहन्ना म्राङ्सी बोमो रेःजी। 42 तर येशूसे थेनीगदेदा ह्राङ मुबा ग्लारी ङ्योइसी चुह्रङ् भिसी सुङ्जी, "च्यागो, एनीगदेदा चु ताम थानोन मुला, अर्गु य्हुलला शासन लबा म्हिगदेसे ह्राङला सेमसे म्हन्बा अन्छार म्हिगदेथोरी शासन लमुला। ओच्छे घ्रेन घ्रेन पदरी मुबा म्हिगदेसे ह्राङ भन्दा धिरी मुबा म्हिगदेथोरी शासन लमुला। 43 तर एनीगदे चा थेह्रङ् तबारी आत। जुन म्हि जम्मान भन्दा घ्रेन दोबारी म्हाइला थेसे चा एनीगदेला सेवा लतोःला।* लूका २२ः२५-२६ 44 जुन म्हि जम्मान भन्दा ङाच्छा तबारी म्हाइला थे म्हि चा जम्मालान नोकर दोतोःला।* मत्ती २३ः११; मर्कू ९ः३५ 45 तिग्दा भिसम परमेश्वरसे पुइखबा म्हिएनोन स्य्हान्दोगदेग्याम सेवा किन्बारी आहिन, तर स्य्हान्दोगदेला सेवा लबारी ओच्छे ह्राङलान ज्यान पिन्सी ल्हानान म्हिगदेला पापला सय फाबारी खबा हिन्ना" भिसी सुङ्जी।
46 येशू ह्राङला चेलागदेदेन छ्याम यरीहो नाम्सारी धोखजी। थे नाम्सा ख्लासी निबा धुइरी ल्हानान म्हिला हुल थेनीगदेदेन छ्याम छ्याम खजी। ग्यामला कुनीरी तिमैला झा बारतिमै भिबा मी आम्राङ्बा म्हि गिक ह्रीसी चिबा मुबा। 47 नासरतला येशू खबा थेःसी थेसे "दाऊद ग्लेला सन्तान येशू, ङादा दया लउ!" भिसी क्रिङ्बारी छ्याइजी।
48 ल्हानान म्हिगदेसे थेदा "कुटिसी चिउ" भिसी बङ्जी। तर झन थेसे "दाऊद ग्लेला सन्तान येशू, ङादा दया लउ!" भिसी क्रिङ्बान भिजी।
49 येशू थेन तसी, "थेदा चुरी ङ्योइगो!" भिसी सुङ्जी। ओच्छे थेनीगदेसे थे मी आम्राङ्बा म्हिदा ङ्योइसी, "भङ लउ, एदा येशूसे ङ्योइबान मुला, योनान रेःसी खउ।" भिसी भिजी। 50 जमाहेन्से थे मी आम्राङ्बा म्हि ह्राङला घ भ्याङ्सी छ्योङ्बान येशू मुबा ग्लारी खजी।
51 येशूसे थेदा "ङाइ एला लागिरी तिग लगै भिसी म्हन्बा मुला?" भिसी ङ्योइजी, थे मी आम्राङ्बा म्हिसे "गुरु, ङाला मी म्राङ्ना लसी पिन्गो" भिसी बिन्ती लजी। 52 येशूसे थेदा "एसे विश्वास लबासे लमा ए खम्बा मुला। दाहेन्से ए निउ" भिसी सुङ्जी। येशूसे थेह्रङ् सुङ्मैछ्याम थेसे म्राङ्जी ओच्छे येशूदेन छ्याम भ्रजी।
